Incendiu la o casă din Târgu Jiu. Un foc lăsat nesupravegheat s-a extins
O casă de la marginea orașului Târgu Jiu a fost la un pas de a fi înghițită de flăcări.
Un foc lăsat nesupravegheat s-a extins, alimentat de vegetația din apropiere, și cum vântul bătea cu putere, în scurt timp vâlvătaia a ajuns și la imobil.
Două echipaje de pompieri au fost mobilizate, iar militarii au reușit să stingă incendiul înainte de a cuprinde întreaga locuință.
Salvatorii spun că au fost alertați prea târziu, dar au reușit totuși să salveze construcția.
Din fericire, nu au existat victime.